CELEX: C2007/095/42
Language: da
Date: 2007-04-28 00:00:00
Title: Sag C-92/07: Sag anlagt den 16. februar 2007 — Kommissionen for De Europæiske Fællesskaber mod Kongeriget Nederlandene

28.4.2007   
            
            
               DA
            
            
               Den Europæiske Unions Tidende
            
            
               C 95/23
            
         Sag anlagt den 16. februar 2007 — Kommissionen for De Europæiske Fællesskaber mod Kongeriget Nederlandene
   (Sag C-92/07)
   (2007/C 95/42)
   Processprog: nederlandsk
   Parter
   
      Sagsøger: Kommissionen for De Europæiske Fællesskaber (ved P.J. Kuijper og S. Boelart, som befuldmægtigede)
   
      Sagsøgt: Kongeriget Nederlandene
   Sagsøgerens påstande
   
               —
            
            
               Det fastslås, at Kongeriget Nederlandene har tilsidesat sine forpligtelser i medfør af associeringsaftalen (1), navnlig dens artikel 9, i medfør af tillægsprotokollen (2), navnlig dens artikel 41, og i medfør af afgørelse nr. 1/80 (3), navnlig dens artikel 10, stk. 1, og 13, idet det har indført og opretholdt bestemmelser om gebyrer for tildeling af opholdstilladelse, der overstiger de gebyrer, der opkræves af statsborgere fra medlemsstaterne og fra Norge, Island, Liechtenstein og Schweiz, og idet det anvender disse bestemmelser på tyrkiske statsborgere, der har ret til ophold i Nederlandene i medfør af associeringsaftalen, tillægsprotokollen og afgørelse nr. 1/80.
            
         
               —
            
            
               Kongeriget Nederlandene tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen har gjort gældende, at de gebyrer, som Nederlandene siden 1994 har afkrævet tyrkiske statsborgere for tildeling af opholdstilladelse, er i strid med standstill-klausulerne og forbuddet mod forskelsbehandling, der er fastsat i associeringsaftalen, tillægsprotokollen og afgørelse nr. 1/80.
   I overensstemmelse med standstill-klausulerne i tillægsprotokollen og afgørelse nr. 1/80 må medlemsstaterne ikke indføre nye foranstaltninger, der har til formål eller til følge, at tyrkiske statsborgeres rettigheder i medfør af associeringsaftalen, tillægsprotokollen og afgørelse nr. 1/80 og den dermed tæt forbundne opholdsret, undergives strengere betingelser. Den anfægtede nederlandske gebyropkrævning er i strid med disse standstill-klausuler, fordi den blev indført, efter at disse klausuler trådte i kraft i Nederlandene, og fordi den hindrer udøvelsen af tyrkiske statsborgeres rettigheder i medfør af associeringsaftalen, tillægsprotokollen og afgørelse nr. 1/80 eller gør den mindre attraktiv.
   Kommissionen har videre gjort gældende, at for så vidt som Nederlandene kræver gebyrer af tyrkiske statsborgere for opholdstilladelser, må disse gebyrer i overensstemmelse med forbuddet mod forskelsbehandling i associeringsaftalen og afgørelse nr. 1/80 ikke være højere end gebyrerne for tilsvarende dokumenter til EU-borgere eller statsborgere fra Norge, Island, Liechtenstein eller Schweiz.
   
      (1)  Aftalen om oprettelse af en associering mellem Det Europæiske Økonomiske Fællesskab og Tyrkiet, indgået, godkendt og bekræftet på Fællesskabets vegne ved Rådets afgørelse 64/732/EØF af 23.12.1963 (Samling af Aftaler indgået af De Europæiske Fællesskaber, bind 3, s. 541).
   
      (2)  Tillægsprotokollen, indgået, godkendt og bekræftet på Fællesskabets vegne ved Rådets forordning (EØF) nr. 2760/72 af 19.12.1972 (Samling af Aftaler indgået af De Europæiske Fællesskaber, bind 3, s. 581).
   
      (3)  Associeringsrådets afgørelse 1/80 af 19.9.1980 om udvikling af associeringen mellem Det Europæiske Økonomiske Fællesskab og Tyrkiet.